Insula misterioasă
Insula misterioasă (în franceză: "L'Île mystérieuse") este un roman de Jules Verne, reprezentând o continuare a cărților "Douăzeci de mii de leghe sub mări" (în care apare căpitanul Nemo) și "Copiii căpitanului Grant" (în care apare Ayrton). Opera a fost publicată pentru prima dată în foileton în "Magasin d'Éducation et de Récréation" între 1 ianuarie 1874 și 15 decembrie 1875, apoi în volum pe 22 noiembrie 1875.